**«Павлодар облысы денсаулық сақтау басқармасы» ММ-сі бойынша «Тегін медициналық көмектің кепілдік берілген көлемін көрсету жөніндегі әлеуетті қызметтер берушінің қойылатын талаптарға сәйкестігін (сәйкес келмейтінін) анықтау» мемлекеттік қызметті көрсету мәселелері бойынша түсініктеме.**

«Павлодар облысы денсаулық сақтау басқармасы» ММ-сі «Тегін медициналық көмектің кепілдік берілген көлемін көрсету жөніндегі әлеуетті қызметтер берушінің қойылатын талаптарға сәйкестігін (сәйкес келмейтінін) анықтау» мемлекеттік қызметті көрсету тәртібі туралы ақпараттандырады.

«Тегін медициналық көмектің кепілдік берілген көлемін көрсету жөніндегі әлеуетті қызметтер берушінің қойылатын талаптарға сәйкестігін (сәйкес келмейтінін) анықтау» мемлекеттік қызмет регламенті Павлодар облысы әкімдігінің 2015 жылғы 28 мамырдағы №160/5 қаулысымен бекітілген.

Мемлекеттік қызметті көрсету нысаны – қағаз түрінде.

Мемлекеттік қызметті көрсету мерзімі: қатысуға өтінімдерді ұсынудың түпкілікті мерзімі аяқталған сәттен бастап 4 (төрт) жұмыс күнінен артық емес;

Мемлекеттік қызметті көрсету өтініштерін қабылдау және нәтижелерін беру облыстық денсаулық сақтау басқармасы немесе «Азаматтарға арналған үкімет» мемлекеттік корпорациясы» коммерциялық емес акционерлік қоғамы арқылы жүзеге асырылады.

Құжаттарды Мемлекеттік корпорация арқылы қабылдаған кезде көрсетілетін қызметті алушыға тиісті құжаттардың қабылданғаны туралы қолхат беріледі.

Мемлекеттік қызметті көрсету нәтижелері әлеуетті қызметтер берушінің қойылатын талаптарға сәйкестігі (сәйкес келмейтіні) туралы хаттамадан көшірме болып табылады. Қызмет алушыға мемлекеттік қызмет көрсету нәтижелерін беру мемлекеттік қызмет көрсету мерзімі аяқталғаннан соң бір ай ішінде іске асырылады.